# Službeni list C 222A/7. s

| | ISSN 1977-1088 |
| --- | --- |
| Službeni list
  Europske unije | C 222A |
| | |
| Hrvatsko izdanje | Informacije i objave | Svezak 58.7. srpnja 2015. |

ISSN 1977-1088

Službeni list

Europske unije

C 222A

Hrvatsko izdanje

Informacije i objave

Svezak 58.7. srpnja 2015.

---

| Obavijest br. | Sadržaj | Stranica |
| --- | --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2015/C 222A/01 | Oglas za slobodno radno mjesto direktora (razred AD 14) Europskog instituta za inovacije i tehnologiju (EIT), Budimpešta — COM/2015/20008 | 1 |

Obavijest br.

Sadržaj

Stranica

V.   Objave

ADMINISTRATIVNI POSTUPCI

Europska komisija

2015/C 222A/01

Oglas za slobodno radno mjesto direktora (razred AD 14) Europskog instituta za inovacije i tehnologiju (EIT), Budimpešta — COM/2015/20008

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 7.7.2015 | HR | Službeni list Europske unije | CA 222/1 |
| --- | --- | --- | --- |

7.7.2015

HR

Službeni list Europske unije

CA 222/1

---

Oglas za slobodno radno mjesto direktora (razred AD 14)

Europskog instituta za inovacije i tehnologiju (EIT), Budimpešta

COM/2015/20008

(2015/C 222 A/01)

O nama

Europski institut za inovacije i tehnologiju (EIT) (1) vodeće je tijelo EU-a u području promicanja izvrsnosti u europskim inovacijama. EIT trenutačno osigurava bespovratna sredstva za pet zajednica znanja i inovacija (ZZI), a 2016. i 2018. uspostavit će se još tri. Proračun EIT-a za razdoblje 2014.–2020 iznosi 2,7 milijardi EUR, a ZZI bi se trebali financirati i dodatnim sredstvima Europske unije te iz nacionalnih i privatnih izvora u iznosu od barem 7,5 milijardi EUR.

EIT je prva europska inicijativa za poticanje europskih inovacija potpunom integracijom triju strana trokuta znanja (visoko obrazovanje, istraživanje i inovacije). Poticanje poduzetništva, koje je glavni pokretač inovacija i „vezivno tkivo” trokuta znanja, ključni je cilj EIT-a i ZZI-ova. EIT namjerava postati institut za inovacije na svjetskoj razini koji potiče i pokreće promjene na europskim sveučilištima i u istraživačkim institutima te u ustaljenim ili novoosnovanim poduzećima, od MSP-ova do velikih multinacionalnih poduzeća.

Osmišljen s jasnim tržišnim usmjerenjem, EIT potiče održivi gospodarski rast i otvaranje radnih mjesta diljem Unije ostvarivanjem novih vještina, proizvoda, usluga i poslovnih djelatnosti u skladu s javnom potražnjom i potrebama gospodarstva znanja. Važan cilj EIT-a jest djelovati kao uzor za promicanje novih sustavnih pristupa inovacijama.

EIT-ovo strateško upravljanje koordinira Upravni odbor koji se sastoji od priznatih vodećih europskih inovatora koji djeluju u okviru trokuta znanja.

Zajednice znanja i inovacija visoko su integrirane javno-privatne mreže sveučilištâ, istraživačkih organizacija, poduzetnika i poslovnih subjekata. Izravna uključenost poslovnih dionika, uključujući MSP-ove i zaklade, u svim strateškim, operativnim i financijskim aspektima EIT-a ključni je element ove inicijative.

Sjedište EIT-a nalazi se u Budimpešti. Dodatne informacije mogu se pronaći na sljedećem web-mjestu: http://eit.europa.eu

Opis radnog mjesta

Direktor je odgovoran za rad i svakodnevno upravljanje EIT-om te je njegov pravni zastupnik. Direktor je odgovoran Upravnom odboru i kontinuirano ga izvješćuje o razvoju aktivnosti EIT-a. Direktor osobito:

| (a) | organizira aktivnosti EIT-a i njima upravlja; |
| --- | --- |

(a)

organizira aktivnosti EIT-a i njima upravlja;

| (b) | podupire Upravni odbor i Izvršni odbor u radu, osigurava tajništvo za njihove sastanke i pruža sve informacije potrebne za obavljanje njihovih dužnosti; |
| --- | --- |

(b)

podupire Upravni odbor i Izvršni odbor u radu, osigurava tajništvo za njihove sastanke i pruža sve informacije potrebne za obavljanje njihovih dužnosti;

| (c) | priprema nacrt Strateške inovacijske agende (SIA) za 2017., privremeni tekući trogodišnji program rada, nacrt godišnjeg izvješća i nacrt godišnjeg proračuna koje podnosi Upravnom odboru; |
| --- | --- |

(c)

priprema nacrt Strateške inovacijske agende (SIA) za 2017., privremeni tekući trogodišnji program rada, nacrt godišnjeg izvješća i nacrt godišnjeg proračuna koje podnosi Upravnom odboru;

| (d) | priprema i vodi postupak odabira ZZI-ova te osigurava da se različite faze tog postupka provode na transparentan i objektivan način; |
| --- | --- |

(d)

priprema i vodi postupak odabira ZZI-ova te osigurava da se različite faze tog postupka provode na transparentan i objektivan način;

| (e) | priprema ugovorne sporazume sa ZZI-ovima, pregovara o njima i sklapa ih; |
| --- | --- |

(e)

priprema ugovorne sporazume sa ZZI-ovima, pregovara o njima i sklapa ih;

| (f) | organizira Forum dionika, uključujući posebni sastav predstavnika država članica; |
| --- | --- |

(f)

organizira Forum dionika, uključujući posebni sastav predstavnika država članica;

| (g) | osigurava provedbu učinkovitih postupaka praćenja i ocjenjivanja koji se odnose na djelovanje EIT-a u skladu s dužnosti instituta da osigura neprekinuto i sustavno praćenje te periodično neovisno ocjenjivanje svojih aktivnosti kako je utvrđeno u članku 16. Uredbe o EIT-u; |
| --- | --- |

(g)

osigurava provedbu učinkovitih postupaka praćenja i ocjenjivanja koji se odnose na djelovanje EIT-a u skladu s dužnosti instituta da osigura neprekinuto i sustavno praćenje te periodično neovisno ocjenjivanje svojih aktivnosti kako je utvrđeno u članku 16. Uredbe o EIT-u;

| (h) | odgovoran je za administrativna i financijska pitanja, uključujući izvršenje proračuna EIT-a, uzimajući pritom u obzir savjete funkcije unutarnje revizije; |
| --- | --- |

(h)

odgovoran je za administrativna i financijska pitanja, uključujući izvršenje proračuna EIT-a, uzimajući pritom u obzir savjete funkcije unutarnje revizije;

| (i) | odgovoran je za sva kadrovska pitanja; |
| --- | --- |

(i)

odgovoran je za sva kadrovska pitanja;

| (j) | podnosi nacrt godišnjeg financijskog izvještaja i bilancu funkciji unutarnje revizije, a potom i Upravnom odboru preko Izvršnog odbora; |
| --- | --- |

(j)

podnosi nacrt godišnjeg financijskog izvještaja i bilancu funkciji unutarnje revizije, a potom i Upravnom odboru preko Izvršnog odbora;

| (k) | osigurava da se ispunjavaju obveze EIT-a iz sklopljenih ugovora i sporazuma; |
| --- | --- |

(k)

osigurava da se ispunjavaju obveze EIT-a iz sklopljenih ugovora i sporazuma;

| (l) | osigurava učinkovitu komunikaciju s institucijama Unije; |
| --- | --- |

(l)

osigurava učinkovitu komunikaciju s institucijama Unije;

| (m) | djeluje u interesu EIT-a, zauzimajući se na neovisan i transparentan način za njegove ciljeve, misiju, identitet, autonomnost i usklađenost. |
| --- | --- |

(m)

djeluje u interesu EIT-a, zauzimajući se na neovisan i transparentan način za njegove ciljeve, misiju, identitet, autonomnost i usklađenost.

Traženi profil

Od kandidata se očekuje sljedeće:

| A. | vrlo dobre analitičke i organizacijske vještine te sposobnost razvijanja dugoročnih strategija i upravljanja velikim institutom na strateškoj razini i razini unutarnjeg upravljanja; |
| --- | --- |

A.

vrlo dobre analitičke i organizacijske vještine te sposobnost razvijanja dugoročnih strategija i upravljanja velikim institutom na strateškoj razini i razini unutarnjeg upravljanja;

| B. | iskustvo u upravljanju proračunom te financijskim i ljudskim resursima na nacionalnoj, europskoj i/ili međunarodnoj razini; |
| --- | --- |

B.

iskustvo u upravljanju proračunom te financijskim i ljudskim resursima na nacionalnoj, europskoj i/ili međunarodnoj razini;

| C. | izvrsne pismene i usmene komunikacijske vještine, uključujući vrlo dobro znanje engleskog jezika, koji je radni jezik EIT-a, te jake pregovaračke vještine; osobito sposobnost komuniciranja s javnošću te učinkovite i djelotvorne suradnje sa svim dionicima (europskim, međunarodnim, nacionalnim i lokalnim nadležnim tijelima, međunarodnim organizacijama itd.); dobro poznavanje institucija EU-a te njihova djelovanja i interakcije te politika EU-a i međunarodnih aktivnosti koje su relevantne za djelatnosti EIT-a; |
| --- | --- |

C.

izvrsne pismene i usmene komunikacijske vještine, uključujući vrlo dobro znanje engleskog jezika, koji je radni jezik EIT-a, te jake pregovaračke vještine; osobito sposobnost komuniciranja s javnošću te učinkovite i djelotvorne suradnje sa svim dionicima (europskim, međunarodnim, nacionalnim i lokalnim nadležnim tijelima, međunarodnim organizacijama itd.); dobro poznavanje institucija EU-a te njihova djelovanja i interakcije te politika EU-a i međunarodnih aktivnosti koje su relevantne za djelatnosti EIT-a;

| D. | sposobnost vođenja i motiviranja velikog tima u europskom, višekulturnom i višejezičnom okruženju, uključujući sposobnost određivanja i priopćivanja ciljeva, prioritetnog raspoređivanja zadataka i osiguravanja njihove provedbe; |
| --- | --- |

D.

sposobnost vođenja i motiviranja velikog tima u europskom, višekulturnom i višejezičnom okruženju, uključujući sposobnost određivanja i priopćivanja ciljeva, prioritetnog raspoređivanja zadataka i osiguravanja njihove provedbe;

| E. | dokazano iskustvo u politici i praksi u području visokog obrazovanja, istraživanja, poduzetništva ili inovacija te rukovoditeljsko iskustvo u jednom od tih područja. |
| --- | --- |

E.

dokazano iskustvo u politici i praksi u području visokog obrazovanja, istraživanja, poduzetništva ili inovacija te rukovoditeljsko iskustvo u jednom od tih područja.

Kriteriji prihvatljivosti

Kandidati koji se uzimaju u obzir u postupku odabira moraju do isteka roka za podnošenje prijava ispunjivati sljedeće formalne kriterije:

| — | državljanstvo: kandidati moraju biti državljani jedne od država članica Europske unije i uživati sva građanska prava (2), |
| --- | --- |

—

državljanstvo: kandidati moraju biti državljani jedne od država članica Europske unije i uživati sva građanska prava (2),

| — | sveučilišna diploma: kandidati moraju posjedovati:






  — | stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine, ili |
| --- | --- | --- |

—

sveučilišna diploma: kandidati moraju posjedovati:

—

stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine, ili

| — | stupanj obrazovanja koji odgovara završenom sveučilišnom studiju, potvrđen diplomom, uz odgovarajuće profesionalno iskustvo od najmanje jedne godine ako je redovito trajanje studija najmanje tri godine (to jednogodišnje profesionalno iskustvo ne ubraja se u profesionalno iskustvo stečeno nakon završetka studija koje se traži u nastavku), |
| --- | --- |

—

stupanj obrazovanja koji odgovara završenom sveučilišnom studiju, potvrđen diplomom, uz odgovarajuće profesionalno iskustvo od najmanje jedne godine ako je redovito trajanje studija najmanje tri godine (to jednogodišnje profesionalno iskustvo ne ubraja se u profesionalno iskustvo stečeno nakon završetka studija koje se traži u nastavku),

| — | profesionalno iskustvo: najmanje 15 godina profesionalnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja, od čega najmanje pet godina mora biti stečeno u području aktivnosti upravljanja povezanih s područjima aktivnosti EIT-a: inovacije, istraživanja, poduzetništvo i/ili visoko obrazovanje, |
| --- | --- |

—

profesionalno iskustvo: najmanje 15 godina profesionalnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja, od čega najmanje pet godina mora biti stečeno u području aktivnosti upravljanja povezanih s područjima aktivnosti EIT-a: inovacije, istraživanja, poduzetništvo i/ili visoko obrazovanje,

| — | rukovoditeljsko iskustvo: kandidati moraju dokazati da je najmanje pet godina iskustva stečeno izravno upravljajući osobljem i proračunima ili radom u upravnim strukturama na dostatno visokoj razini odgovornosti (3), |
| --- | --- |

—

rukovoditeljsko iskustvo: kandidati moraju dokazati da je najmanje pet godina iskustva stečeno izravno upravljajući osobljem i proračunima ili radom u upravnim strukturama na dostatno visokoj razini odgovornosti (3),

| — | jezici: kandidati moraju imati izvrsno znanje jednog od službenih jezika EU-a i zadovoljavajuću razinu znanja još jednog od tih jezika, |
| --- | --- |

—

jezici: kandidati moraju imati izvrsno znanje jednog od službenih jezika EU-a i zadovoljavajuću razinu znanja još jednog od tih jezika,

| — | dobna granica: moraju biti sposobni završiti puni četverogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina. |
| --- | --- |

—

dobna granica: moraju biti sposobni završiti puni četverogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina.

Neovisnost i izjava o sukobu interesa

Direktor potpisuje izjavu o preuzimanju obveze neovisnog djelovanja u javnom interesu i izjavu o svim interesima za koje bi se moglo smatrati da su u sukobu s njegovom neovisnošću.

Odabir i imenovanje

Direktora imenuje Upravni odbor EIT-a na temelju popisa koji je sastavila Europska komisija.

Odbor za predodabir imenuje Europska komisija. Odbor će na razgovor pozvati kandidate čiji profil najbolje zadovoljava specifične zahtjeve za predmetno radno mjesto, a koji su odabrani na temelju sposobnosti i prethodno navedenih kriterija za odabir. Odbor za predodabir sastavlja popis kandidata predloženih za dodatni razgovor sa Savjetodavnim odborom za imenovanja Europske komisije (CCA).

Kandidati koje CCA pozove na razgovor moraju sudjelovati u testiranju koje organiziraju vanjski savjetnici za zapošljavanje u centru za procjenu kandidata. Kandidati koji uđu u uži izbor u ovoj fazi pozivaju se na intervju s članovima Komisije nadležnima za to područje.

Nakon tih razgovora Komisija donosi popis kandidata koji se prosljeđuje Upravnom odboru EIT-a. Uvrštavanje na popis uspješnih kandidata nije jamstvo imenovanja.

Kandidati se zatim pozivaju na razgovor s Upravnim odborom EIT-a. Upravni odbor imenuje direktora među kandidatima iz užeg izbora.

Iz funkcionalnih razloga te kako bi, u interesu kandidata i institucija, bio što kraći, postupak odabira provodi se na engleskom jeziku.

Jednake mogućnosti

Europska unija primjenjuje politiku jednakih mogućnosti i nediskriminacije u skladu s člankom 1.d Pravilnika o osoblju (4).

Uvjeti zaposlenja

Direktora se imenuje kao člana privremenog osoblja razreda AD 14 u skladu s člankom 2. točkom (a) Uvjeta zaposlenja ostalih službenika Europske unije (5) na mandat od četiri godine, koji se može obnoviti jedanput, kako je utvrđeno u Uredbi o EIT-u.

Mjesto rada je Budimpešta, Mađarska, gdje je i sjedište EIT-a.

Postupak prijave

Prije podnošenja prijave provjerite ispunjujete li sve uvjete koji se odnose na kriterije prihvatljivosti, a posebno one koji se odnose na tražene akademske kvalifikacije i profesionalno iskustvo.

Ako se želite prijaviti, morate to učiniti putem interneta na sljedećem web-mjestu:

https://ec.europa.eu/dgs/human-resources/seniormanagementvacancies/

i slijediti ondje dostupne upute koje se odnose na različite faze postupka.

Morate imati važeću adresu e-pošte. Na tu će vam se adresu poslati potvrda o stvaranju vašeg računa i obavijest o rezultatu postupka odabira. Pozivamo vas da Europsku komisiju obavijestite o svakoj promjeni svoje adrese e-pošte.

Potrebno je učitati životopis u PDF formatu i napisati motivacijsko pismo (najviše 8  000 znakova) u elektronički obrazac prijave. Životopis i pismo moraju biti napisani na engleskom, francuskom ili njemačkom jeziku.

Ako niste dobili registracijski broj, vaša prijava nije registrirana!

Kandidati ne mogu pratiti postupak obrade svoje prijave na internetu. O statusu svoje prijave bit ćete izravno obaviješteni.

Ako se kandidat zbog invalidnosti ne može prijaviti internetom, svoju prijavu (životopis i motivacijsko pismo) može poslati u papirnatom obliku preporučenom poštom
   (6)
  , s time da datum poštanskog pečata ne smije biti kasniji od datuma isteka roka za podnošenje prijave. Sva daljnja komunikacija između kandidata i Europske komisije odvijat će se poštom. Kandidati s invalidnošću uz životopis i motivacijsko pismo moraju priložiti potvrdu o invalidnosti koju je izdalo ovlašteno tijelo. Na posebnom listu papira moraju navesti sve posebne uvjete koje im treba osigurati kako bi im se olakšalo sudjelovanje u postupku odabira.

Ako trebate dodatne informacije ili imate tehničke poteškoće, obratite nam se e-poštom na adresu HR-A2-MANAGEMENT-ONLINE@ec.europa.eu

Rok za podnošenje prijave

Rok za prijavu jest 4. rujna 2015. Nakon 12 sati (podne) prema briselskom vremenu elektronička prijava više neće biti moguća.

Ispunite svoju elektroničku prijavu na vrijeme. Preporučujemo da prijavu ne odgađate do zadnjih dana roka jer zbog povećanog prometa na internetu ili mogućih problema s internetskom vezom može doći do nenadanog prekida postupka, pa ćete ga morati ponoviti. Nakon isteka roka za podnošenje prijave više se nećete moći prijaviti. Zakašnjele prijave podnesene običnom e-poštom neće se prihvatiti.

Zaštita osobnih podataka

Europska komisija i EIT osiguravaju da se osobni podaci kandidata obrađuju na način određen Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (7). To se osobito primjenjuje na povjerljivost i sigurnost osobnih podataka.

---

(1)  Uredba (EZ) br. 294/2008 Europskog parlamenta i Vijeća od 11. ožujka 2008. o osnivanju Europskog instituta za inovacije i tehnologiju (SL L 97, 9.4.2008., str. 1.), izmijenjena Uredbom (EU) br. 1292/2013.

(2)  Prije imenovanja uspješni kandidat treba dostaviti potvrdu nadležnog tijela o nekažnjavanju.

(3)  Svaki kandidat mora u životopisu navesti, među ostalim, sljedeće podatke barem za tih pet godina rukovoditeljskog iskustva visoke razine: 1. naslov i dužnosti koje je obnašao na rukovoditeljskom položaju, 2. broj podređenih članova osoblja, 3. sredstva kojima je upravljao i 4. broj hijerarhijskih razina iznad i ispod svoje te broj rukovoditelja svoje razine.

(4)  Pravilnik o osoblju za dužnosnike i Uvjeti zaposlenja ostalih službenika Europske ekonomske zajednice i Europske zajednice za atomsku energiju, str. 12.

http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HR:PDF

(5)  Pravilnik o osoblju za dužnosnike i Uvjeti zaposlenja ostalih službenika Europske ekonomske zajednice i Europske zajednice za atomsku energiju, str. 187.

http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HR:PDF

(6)  European Commission, Directorate-General for Human Resources and Security, Unit for Executive Staff and CCA Secretariat, COM/2015/20008, SC11 8/30, 1049 Bruxelles/Brussel, Belgique/België.

(7)  SL L 8, 12.1.2001., str. 1.

---